Okresná prokuratúra Galanta 
Obrancov mieru 2, 924 29 Galanta 1

Sp. zn. : 3 Pv 651/13/2202	Galanta, 17.3.2015
EEČ : 2-17-45-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaný
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.11.2013, spisová značka 3 Pv 651/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 08. 09. 2013 v čase okolo 15.10 h v predajni XXXXX, XXXXX, sa zmocnil 71 ks osviežovačov vzduchu – stromčeky Wunderbaum v hodnote 1,59 Eur za ks, a to tak, že si tieto pri regáloch s osviežovačmi vzduchu vložil do nákupného košíka, po čom prešiel k regálom s vŕtačkami, kde si uvedený tovar preložil do svojej tašky, a takto prešiel k dverám slúžiacim pre vstup na predajnú plochu Tesca, ktoré boli otvorené, nakoľko do predajne práve vošiel zákazník, čo využil a vyšiel z predajnej plochy bez zaplatenia tovaru, a to aj napriek skutočnosti, že bol za obdobný čin v predchádzajúcich dvanástich mesiacoch postihnutý, a to blokovou pokutou vo výške 30,- Eur, ktorú mu uložili dňa 04. 09. 2013 príslušník Obvodného oddelenia Policajného zboru Jaslovské Bohunice číslo bloku na poktu nezaplatenú na mieste 12019037, pretože dňa 04. 09. 2013 v čase o 16.45 h odcudzil tovar v predajni COOP Jednota Špačince,

Uznesením prokurátora Okresnej prokuratúry XXXXX zo dňa 18.11.2013, spisová značka 3 Pv 651/13/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry XXXXX sp. zn. 3 Pv 951/13/2202-4 zo dňa 13.novembra 2013,  ktoré nadobudlo právoplatnosť dňom 13.12.2013 bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenému XXXXX pre prečin krádeže podľa § 212 ods. 2 písm.f/ Trestného zákona a bola mu uložená skúšobná doba v trvaní 12 (dvanásť) mesiacov, ktorá uplynula dňa 13.12.2014. 

Po uplynutí skúšobnej doby boli zadovážené nasledovné listinné podklady: odpis z registra trestov, správa z  Okresného riaditeľstva Policajného zboru XXXXX, Obvodného oddelenia PZ XXXXX a výpis z evidencie priestupkov magistrátu mesta XXXXX, Česká republika.

Zo zabezpečených listinných podkladov vyplýva, že obvinený XXXXX, počas plynutia skúšobnej doby nespáchal žiadny trestný čin.  Z odpisu registra trestov obvineného vyplýva, že okrem podmienečného zastavenia trestného stíhania tunajšou prokuratúrou, obvinený v ňom má obvinený jeden záznam a to odsúdenie Okresným súdom v Trnave zo dňa 19.09.2013, právoplatného dňa 13.09.2013 za prečin krádeže podľa § 212 ods.2 písm. f/ Tr. zákona v štádiu pokusu. Uvedený prečin obvinený nespáchal počas plynutia skúšobnej doby, ale ešte v čase pred vydaním predmetného uznesenia o podmienečnom zastavení zo dňa 13.11.2013 a uvedený záznam o odsúdení v čase vydávania uznesenia ešte v registri trestov nebol zaevidovaný. Z evidencie priestupkov vyplýva, že obvinený XXXXX sa mal dopustiť priestupku proti občianskemu spolunažívaniu dňa 13.06.2014, o ktorom bolo rozhodnuté odložením a priestupku proti občianskemu spolunažívaniu dňa 01.09.2014, o ktorom doposiaľ nebolo rozhodnuté, pričom obidva priestupky mali byť spáchané v Českej republike. Z vyššie uvedených skutočností vyplýva, že obvinený počas plynutia skúšobnej doby nespáchal žiadny trestný čin a napriek dvom záznamom v priestupkovej evidencii nie je možné ne tieto prihliadať pri rozhodovaní o osvedčení sa, nakoľko jeden priestupok bol odložený a druhý ešte nie je prejednaný.   

Z ustanovenia § 217 ods. 1 Trestného poriadku vyplýva, že ak obvinený v priebehu skúšobnej doby viedol riadny život, splnil svoju povinnosť nahradiť spôsobenú škodu a vyhovel ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní bude pokračovať.

Vzhľadom na osobu obvineného s prihliadnutím na jeho doterajší život, na okolnosti prípadu, ako aj na vyššie uvedené skutočnosti som sa rozhodla tak, ako je to uvedené vo výrokovej časti tohto uznesenia.

Podľa ust. § 217 ods. 4 Trestného poriadku právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e/ Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka